《黄冠见客》
明代·谢士元

年来最好鹿皮冠，林下逢迎礼数宽。天上故人多厚意，寻常对客不曾弹。

作者简介：（1425—1494）福建长乐人，字仲仁，号约庵，晚更号拙庵。景泰五年进士。授户部主事，擢建昌知府。莅事明敏，民有持伪券讼田宅者，士元察其券为今式，而所讼乃二十年事，立知其伪。弘治初累官右副都御史、巡抚四川。坐事下狱。事白，遂致仕。有《咏古诗集》。